తెలంగాణలో మహిళా తహసీల్దార్ దారుణహత్య WATCH LIVE TV
పాక్‌తో టీ20‌లో వరల్డ్ ఎలెవన్ టార్గెట్ 198
వరల్డ్ ఎలెవన్‌ జట్టుతో జరుగుతున్న తొలి టీ20 మ్యాచ్‌లో పాకిస్థాన్ భారీ స్కోరుతో సవాల్ విసిరింది.
TNN | Updated:
Sep 12, 2017, 09:41PM IST
వరల్డ్ ఎలెవన్&zwnj; జట్టుతో జరుగుతున్న తొలి టీ20 మ్యాచ్&zwnj;లో పాకిస్థాన్ భారీ స్కోరుతో సవాల్ విసిరింది. బాబర్ అజామ్ (86: 52 బంతుల్లో 10x4, 2x6) దూకుడుగా ఆడటంతో తొలుత బ్యాటింగ్ చేసిన పాకిస్థాన్ నిర్ణీత 20 ఓవర్లలో 5 వికెట్ల నష్టానికి 197 పరుగులు చేయగలిగింది. ఓపెనర్ ఫకార్ జమాన్ (8) ఆదిలోనే నిరాశపరిచినా.. మరో ఓపెనర్ అహ్మద్ షెహజాద్ (39: 34 బంతుల్లో 3x4)తో కలిసి బాబర్ అజామ్ రెండో వికెట్&zwnj;కి 128 పరుగుల భాగస్వామ్యం నెలకొల్పడంతో పాక్ మెరుగైన స్కోరు చేయగలిగింది. వరల్డ్ ఎలెవన్ జట్టు బౌలర్లలో పెరీరా రెండు, బెన్ కటింగ్, మోర్కెల్, తాహిర్ తలో వికెట్ తీశారు.
ప్రపంచంలోని వివిధ జట్ల క్రికెటర్ల కలయికతో ఏర్పడిన వరల్డ్ ఎలెవన్ జట్టు.. కెప్టెన్ డుప్లెసిస్ టాస్ గెలిచి ఫీల్డింగ్ ఎంచుకున్నాడు. తొలి ఓవర్&zwnj;లోనే రెండో ఫోర్లు బాది ప్రమాదకరంగా కనిపించిన జమాన్&zwnj;ని ఆ ఓవర్&zwnj;లోనే మోర్నీ మోర్కెల్ బోల్తా కొట్టించగా.. అనంతరం వచ్చిన అజామ్&zwnj; బౌలర్లపై ఎదురుదాడికి దిగి ఎడాపెడా బౌండరీలు బాదేశాడు. శతకం వైపు వేగంగా దూసుకెళ్తున్న జమాన్&zwnj;ని స్పిన్నర్ ఇమ్రాన్ తాహిర్ ఔట్ చేయగా.. హిట్టింగ్&zwnj;తో కాసేపు స్కోరు బోర్డుని పరుగులెత్తించిన షోయబ్ మాలిక్ (38: 20 బంతుల్లో 4x4, 2x6)ని పెరీరా పెవిలియన్&zwnj;కి పంపాడు. కెప్టెన్ సర్ఫారాజ్ అహ్మద్ (4) నిరాశపరిచినా.. చివర్లో ఇమాద్ వసీం (15 నాటౌట్: 4 బంతుల్లో 2x6) స్కోరుని భారీ సిక్సర్లతో 190 దాటించగలిగాడు.